U većini slučajeva kod opetovanog svrbeža pomišljamo na vaginalne gljivične infekcije, budući da je svrbež jedan od najvažnijih simptoma vaginalne gljivične infekcije. Međutim, ako svrbež ne nestane unatoč (ponovljenom) liječenju sredstvima protiv gljivičnih infekcija, preporučujemo Vam da u svakom slučaju posjetite liječnika. Uporni simptomi koji ne prolaze mogu imati i druge uzroke osim vaginalne gljivične infekcije; u tom slučaju važno je da liječnik specijalist utvrdi uzrok i propiše odgovarajuće liječenje. Tako npr. kod jakog svrbeža, koji ne prolazi unatoč različitim tretmanima, treba uzeti u obzir Lichen sclerosus. To je kronična upalna bolest kože koja se može pojaviti u području genitalija i mora je liječiti liječnik specijalist.